**DĖL ROKIŠKIO KRAŠTO GARBĖS PILIEČIO VARDO SUTEIKIMO ZENONUI AKRAMAVIČIUI (PO MIRTIES)**

2024 m. sausio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 37 punktu, Rokiškio rajono savivaldybės tarybos 2021 m. rugsėjo 24 d. sprendimu Nr. TS-178 ,,Dėl Rokiškio krašto garbės piliečio vardo suteikimo ir apdovanojimo Rokiškio rajono savivaldybės mero padėkos raštais nuostatų patvirtinimo“, atsižvelgdama į Apdovanojimų komisijos 2024 m. sausio 16 d. protokolą Nr. 1, Rokiškio rajono savivaldybės taryba n u s p r e n d ž i a:

 Suteikti Rokiškio krašto garbės piliečio vardą Lašų ŽŪB ir UAB „Lašų duona“ įkūrėjui ir vadovui Zenonui Akramavičiui (po mirties).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

**SPRENDIMO PROJEKTO**

**DĖL ROKIŠKIO KRAŠTO GARBĖS PILIEČIO VARDO SUTEIKIMO ZENONUI AKRAMAVIČIUI (PO MIRTIES)**

**AIŠKINAMASIS RAŠTAS**

2024 m. sausio 25 d.

Projekto rengėjas – Rokiškio rajono savivaldybės administracijos Komunikacijos ir kultūros skyriaus vyresnioji specialistė vedėja Rasa Pugžlienė.

Pranešėjas komitetų ir tarybos posėdžiuose – Rokiškio rajono savivaldybės meras Ramūnas Godeliauskas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Suteikti Rokiškio krašto garbės piliečio vardą Lašų ŽŪB ir UAB „Lašų duona“ įkūrėjui, vadovui Zenonui Akramavičiui (po mirties). |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Rokiškio rajono savivaldybės tarybos 2021 m. rugsėjo 24 d. sprendimas Nr. TS-178 ,,Dėl Rokiškio krašto garbės piliečio vardo suteikimo ir apdovanojimo Rokiškio rajono savivaldybės mero padėkos raštais nuostatų patvirtinimo“ ir Apdovanojimų komisijos 2024 m. sausio 16 d. protokolas Nr.1.  |
| 3. | Laukiami rezultatai | Suteikus garbės piliečio vardą, bus įvertintas Rokiškio kraštui nusipelniusios asmenybės atminimas. |
| 4.  | Lėšų poreikis ir šaltiniai | Sprendimo įgyvendinimui lėšų poreikį sudaro regalijų ir gėlių kaina. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu yra nevertintinas. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Zenonas Akramavičius (1961 m. liepos 6 d. Nemakščiuose, Raseinių rajone – 2021 m. kovo 11 d.) – verslininkas, Rokiškio rajono politinis bei visuomenės veikėjas.Biografija.1968-1976 m. mokėsi Raseinių rajono Nemakščių vidurinėje mokykloje.1976 m. įstojo į Tytuvėnų žemės ūkio technikumą, kurį 1980 m. baigė su pagyrimu ir įgijo zootechniko specialybę.1980 m. įstojo į Lietuvos veterinarijos akademiją, kurią baigė ir įgijo zooinžinieriaus specialybę.1985 m. pagal paskyrimą pradėjo dirbti Rokiškio rajono Lukštų kolūkyje vyr. specialistu.1988 m. baigė vadovaujančių darbuotojų mokyklą.1988 m. buvo išrinktas Rokiškio rajono „Laimės“ kolūkio valdybos pirmininku. 1991 m., reorganizavus kolūkį, išrinktas Lašų ŽŪB valdybos pirmininku. 2001 m. buvo išrinktas UAB „Lašų duona" generaliniu direktoriumi. 1991–1997 m. ir nuo 2002 m. – Rokiškio rajono tarybos narys. 1995 m. įkūrė Valstiečių partijos Rokiškio skyrių ir iki 1999 m. jam vadovavo. Vėliau aktyviai dalyvavo partijos skyriaus veikloje bei rinkimų kampanijose. Mokėjo anglų, rusų kalbas.Turėjo keturis vaikus. Dukros Iveta ir Eglė vadovauja Zenono Akramavičiaus įkurtose įmonėse ir sėkmingai tęsia tėvo pradėtus darbus. Iveta Aukštuolienė yra UAB „Lašų duona“ generalinė direktorė. Įmonėje yra sukurtos 126 darbo vietos. Dukra Eglė Akramavičiūtė yra Lašų ŽŪB generalinė direktorė. Bendrovėje dirba 54 darbuotojai. Abiejų seserų vadovaujamos įmonės dirba pelningai. Sūnus Vaidas irgi pasirinko verslininko kelią, dukra Gytė mažametė.Darbai ir nuopelnai rajonui.Zenonas Akramavičius Lašų kaime įkūrė Lašų žemės ūkio bendrovę, „Lašų duonos“ kepyklą. Daugiau nei 200 rajono gyventojų sukūrė darbo vietas. „Lašų duonos“ kepykla garsino ir tebegarsina Rokiškio kraštą ne tik Lietuvoje, bet ir visame pasaulyje. Jų pagamintą produkciją ragauja Kanados, JAV, Izraelio, Prancūzijos, Kipro, Maltos, Vokietijos, Brazilijos, Gambijos, Australijos, Naujosios Zelandijos, ir kt. valstybių gyventojai. Rokiškio rajono savivaldybė jo vadovaujamoms įmonėms ne kartą yra pareiškusi padėkas už darbo vietų įkūrimą, pažangių technologijų diegimą, metsenatinę veiklą.Zenonas Akramavičius rajone buvo vienas pirmųjų naujų verslo idėjų įgyvendintojas: įdiegė šiaudų granulių gamybos cechą, panaudojo atsinaujinančius šaltinius – vėjo jėgaines, saulės baterijas.Aktyviai dalyvavo politikoje. 1995 m. įkūrė Valstiečių partijos Rokiškio skyrių ir iki 1999 m. jam vadovavo. Vėliau aktyviai dalyvavo partijos skyriaus veikloje bei rinkimų kampanijose. Buvo aktyvus Rokiškio verslo klubo tarybos narys. Kaip gabus verslininkas ir kultūrinių renginių rėmėjas, jis buvo užsitarnavęs rokiškėnų pasitikėjimą, ne vienus metus buvo renkamas į rajono tarybą. Prie daugybės savo veiklų Zenonas išliko nuoširdžiu ir jautriu žmogumi, rasdavo laiko bei galimybių išklausyti ir padėti nelaimės ištiktiems gyventojams. Buvo nuolatinis Lašų kaimo bendruomenės veiklų ir renginių rėmėjas.Apie Zenono Akramavičiaus valdomas įmones ne kartą rodė televizija bei rašė didieji šalies dienraščiai:Daug skirtingų veiklų padeda bendrovei dirbti pelningai  Skaitykite daugiau: 2020-09-08 Skaitykite daugiau: <https://manoukis.lt/naujienos/ukis/daug-skirtingu-veiklu-padeda-bendrovei-dirbti-pelningai> <https://manoukis.lt/naujienos/ukis/daug-skirtingu-veiklu-padeda-bendrovei->dirbti-pelningai„Lašų“ duonos sostinėje nerasi, bet Kanadoje ir Australijoje – taip  Publikuota: 2017-08-07  Plačiau: <https://www.vz.lt/agroverslas/2017/08/07/lasu-duonos-sostineje-nerasi-bet-kanadoje-ir-australijoje--taip#ixzz8MFchNWWt>2011 m. birželio 10 d. Lietuvišką duoną ragauja ir afrikiečiai Skaitykite daugiau: <https://www.delfi.lt/verslas/verslas/lietuviska-duona-ragauja-ir-afrikieciai-46482969>Finansinės krizės batonai skaidrina kasdienybę 2009-02-11 08:16 / šaltinis: Lietuvos žinios | Visą straipsnį galite rasti: <https://www.tv3.lt/naujiena/verslas/finansines-krizes-batonai-skaidrina-kasdienybe-n237648>2014 m. liepos 10 d. 20:47 Sumanūs vadovai šiaudus pavertė aukso gysla Skaitykite daugiau: <https://www.delfi.lt/verslas/kaimas/sumanus-vadovai-siaudus-paverte-aukso-gysla-65218143>Zenonas Akramavičius buvo apdovanotas:1. Lietuvos Respublikos užsienio reikalų ministro padėkos raštu;
2. Lietuvos Respublikos žemės ūkio ministerijos padėkos raštu;
3. Lietuvos ūkininkų sąjungos padėka;
4. Lietuvos Respublikos Seimo Kaimo reikalų komiteto padėkos raštu;
5. Rokiškio rajono savivaldybės mero padėkos raštais 2004 m. ir 2011 m.;
6. Rokiškio darbo biržos padėkos raštu;
7. Rokiškio verslo klubo narių padėkos raštu;
8. Obelių bendruomenės centro padėka;
9. UAB „Verslo žinios“ pripažinimu viena sėkmingiausiai dirbančių ir sparčiausiai augančių Lietuvos bendrovių.

Apdovanoti siūlome už (padėkos žodžiai, kurie bus įrašyti padėkos rašte) Rokiškio krašto įvaizdžio kūrimą ir garsinimą pasaulyje, indėlį į rajono žemės ūkio veiklų modernizavimą ir inovacijų žemės ūkyje diegimą, naujų darbo vietų sukūrimą, empatiško vadovo pavyzdį. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |